
আজ নবমী পুজোয় পাড়ার মল্লিকবাবুদের বাড়িতে 
ভয়ানক ধুম ! বোমা, দ্বদমা, ঢাক, ঢোল, সানাই আর 
তিন দল ইংরেজি বাজনার বেজায় আওয়াজে অনেক 
রাত অবধি ঘুম এল না। 

রাত একটা কি দেড়টার পর বেশ একটু তন্দ্রা 
আসছিল । এমন সময় আমার কানের কাছে কে বললে, 
“কি ভায়।, আমায় চিনতে পার %” 

ধড়মড়িয়ে উঠে দেখি, আমাদের চৌতলার ছাতের 
বুড়ো! ভে দড় খুব জমকালো মখমলের সাজ-গোজ পরে 
আমার খাটের পাশে দীড়িয়ে সিগার ফু কছে। 

অনেক দিন পরে তাকে দেখে বড় খুশি হলুম। 
একটা চেয়ারে তাকে বসিয়ে জিগগেস করলুম, “ভো দড় 
দাদা, এত রান্তিরে সাজ-গোজ করে কোথায় চলেছ? 
মলিকবাবুদের বাড়ি নিমন্ত্রণ ছিল বুঝি ?” 

বুড়ে! সিগারটা মুখ থেকে নামিয়ে বললে, “ভায়া, 
তুমি তে! বেশ জানো, তোমার ঠাকুরদাদার আমল থেকে 
আমরা তোমাদের চৌতলার ছাতের একটা ভাঙা 
পিল্পের ভিতর ঘরদোর বানিয়ে এতকাল নিরাপদে 


বাস করে আসছি । কিন্তু আজ সেখানে যা ব্যাপার 
হয়েছে, তাতে ছেলেপিলে নিয়ে ওখানে আর থাকতে 
সাহস হয় না। তাই অসময়ে তোমার ঘুম ভাঙাতে 
হল |” 

আমি বললুম, “ব্যাপারখান। কি? শিগগির খুলে 
বল শুনি।” 

বুড়ো বলতে লাগল, “রাত বারোটায় আহারাদি করে 
আমার তাল-বেতাল-সিদ্ধ লাঠি ঘাড়ে বাড়ির আলসের 
চারদিকে আজও বেড়াচ্ছিলুম, এমন সময় হঠাঁশ দেখলুম, 
একটা প্রকাণ্ড কালে বেড়ালের মতো জানোয়ার 
তোমাদের জতুড়ঘর থেকে একটি কচি ছেলে চুরি 
করে পালাচ্ছে। এই দেখে আমি লাঠি ঘুরিয়ে হার-রে- 
রে-রে করে হাক-ডাক ছেড়ে ছুটে গিয়ে যেমন তার 
পিঠে সজোরে এক ঘ! লাঠি বসিয়ে দিয়েছি, অমনি 
সে খোকাকে টপ করে আলসেতে ফেলে দিয়ে 
টিকটিকির রূপ ধরে সড়সড় করে ছাতে উঠে গেল। 
তাড়াতাড়ি খোকাকে কোলে তুলে নিয়ে আস্তে-আস্তে 
তার মায়ের কাছে শুইয়ে রেখে এক লাফ মেরে ছাতে 
ঠা 


গিয়ে দেখি আমার ছেলে নিচুয়৷ চিত্কার করে বলছে, 
“বাবা, অন্ধকারে তুমি এই জানোয়ারকে চিনতে পারনি ? 
ও আমাদের চিরকালের শক্র। সেই চুটুপালু বনের 
দু-মুখো রাক্ষস, এখন বেড়ালের রূপ ধরে শহরে উৎপাত 
করতে এসেছে ।' নিচুয়ার কথা শুনে রাগে আমার 
সমস্ত শরীর কাপতে লাগল । তাড়াতাড়ি আমার 
লাঠির কানে-কানে বললুম, 'লাঠিভায়া, ছুট রাক্ষসকে 
একবার তোমার তাল-বেতালি কারদানিটা বেশ ভালে৷ 
করে দেখিয়ে চটু করে আমার হাতে ফিরে এস।, 
লাঠি অমনি আমার হাত থেকে ছিটকে বেরিয়ে পড়ে 
দু-চারটে ডিগবাজি খেয়ে তাল ?কে রাক্ষসের সামনে 
বুক ফুলিয়ে দাড়াল। তারপর নিচুয়াকে এক ধাক্কা 
দিয়ে সেখান থেকে সরিয়ে দিয়ে যেমনি রাক্ষসের চার- 
দিকে ঘুরতে আরম্ভ করলে, অমনি তার মাথা দিয়ে 
লাল-নীল-সবুজ রঙের আগুন দপদপিয়ে জ্বলে উঠল। 
এই রকমে রাক্ষসের চারদিকে একটা আগুনের বেড়া- 
জাল স্থটি করে তার পালাবার পথ একেবারে বন্ধ করে 
দিয়ে সে রাক্ষসকে নাস্তানাবুদ করে তুললে । আর 


১৩ 


থানিকটা সময় পেলে রাক্ষসকে পুড়িয়ে ছাই করে 
আকাশে উড়িয়ে দিত, কিন্তু ঠিক সেই সময় হল কি 
দৈবাৎ লাঠির গায়ে একগাছ! ঘুড়ির স্থতো জড়িয়ে 
গেল । বেচারা হ্যাংচাতে হ্যাংচাতে ছাতের মাঝে 
উল্টে পড়ে চিৎকার করতে লাগল । আমি ছুটে গিয়ে 
তার পায়ে-জড়ানো স্থতো৷ খুলে দিচ্ছি, এই স্থযোগে 
রাক্ষস নিচুয়াকে বগলদাব। করে এক লাফ মেরে তোমা- 
দের তে তুলগাছের উপর পড়ল-_তারপর সেখান থেকে 
বিকট রকম চিতকার করে হাসতে-হাসতে আরেক 
লাফে গঙ্গ। পার হয়ে কোন দিকে যে চলে গেল-_আমি 
এখন বুড়ে। হয়ে পড়েছি, তাকে আর ধরতে পারলুম 
না।” 

ভেণদড়দাদার কথা শুনে আমি বললুম, “কি সর্বনাশ! 
এত বড় কলকাতা শহরের ভিতর রাক্ষসের উপদ্রব ? 
এ রকম কথ। আগে তো৷ কখনো শোনা যায়নি । এখুনি 
টেলিফোনে পুলিসের বড় সাহেবকে একটা খবর দিলে 
হয় না 1” 

বুড়ো ঘাড় নেড়ে বললে, “না, পুলিসে-ফুলিসে খবর 
১৪ 


দেবার দরকার নেই | তার! সামান্য একট! চোর ধরতে 
পারে না, রাক্ষসকে ধরবে কি করে ? আমার সেনাপতিকে 
খবর পাঠিয়েছি, সে এখুনি আমার সৈম্যসামন্ত নিয়ে ছাতে 
হাজির হবে। আজ রান্তিরেই রাক্ষসের সঙ্গে যুদ্ধ করতে 
যাব স্থির করেছি 1” 

আমি বললুম, “আমাকে ও তোমার সঙ্গে নিয়ে চলো-_ 
তোমার দলবল সব হাক্তির হলে আমাকে একটা খবর 
দিও |” 

ভে 1দড়দা আমার কথায় খুব খুশি হয়ে আমার সঙ্গে 
কোলাকুলি করে চলে যাচ্ছিল, কিন্থু কি মনে করে 
আবার চেয়ারে বসে বললে, “ভায়া, বড় একটা ভুল 
হয়ে গেছে, তোমার পরম বন্ধু বুদ্ধিমন্ত খরগোশকে থবর 
পাঠাতে ভূলে গেছি--এক টুকরে! কাগজ আর পেশ্দিল 
দাও দেখি, তাকে একখান! চিঠি লিখে দিই |” 

আমার লেখার বাক্স থেকে কাগজ আর ফাউন্টেন 
পেন বার করে তার হাতে দিলুম । 

বুড়ো ফসফস করে একথান! চিঠি লিখে তার তাল- 
বেতাল-সিদ্ধ লাঠির হাতে দিয়ে বলল, “চিঠিথান| শিগগির 

বুদ্ধিমন্তের বাড়ি নিয়ে যাও, তার সঙ্গে দেখা করে বলবে, 
পত্রপাঠ তার দলবল নিয়ে এখুনি যেন ছাতে হাজির হয় । 
আর ফেরবার পথে বেড়ালদের পাড়ায় একট! খবর দিয়ে 
এস |” লাঠি চিঠি নিয়ে তেতলার জানাঁল। দ্রিয়ে লাফ 
মেরে একতলায় পড়ে লাফাতে-লাফাতে ফটক পার 
হয়ে কোনদিকে চলে গেল। 
আমি লাঠির কাণ্ডকারখান। দেখে আশ্চর্য হয়ে জিগগেস 

করলুম, “ভে [দড়দা, এরকম অদ্কুত রকমের লাঠি কোথ। 
থেকে যোগাড় করলে ?” 

বুড়ো চৌকি ছেড়ে উঠে বললে, “ভায়া, লাঠির বিবরণ 
এখন আরম্ভ করলে রাত কাবার হয়ে যাবে। লড়াই 
থেকে ফিরে এসে তোমায় লাঠির ইতিহাস একদিন 
ধীরে-স্থস্থে শুনিয়ে যাব |” 

এই বলে বুড়ো চৌতলার হাতে চলে গেল। 


সে রাত্রিতে আমার আর ঘুম হল না, হাতে-মুখে একটু 
জল দিয়ে একটা সিগারেট ধরিয়ে চৌকিতে বসে ঢুলতে 
লাগলুম | 

এমন সময় পাড়ার মল্লিকবাবুদের বাড়ির পাচতলার 
উপরের সেই পাগলা ঘড়িট! তার এক চোথ লাল করে, 
কটমট করে আমার দিকে তাকিয়ে, হাত-পা ছুঁড়ে 
ঢং-টং-টডা-ঢৎ করে বিশ-পঁচিশটা বাক্তিয়ে দিয়ে ভালো 
মানুষটির মতো! ঘুমিয়ে পড়ল । 

এদিকে আমার সামনের বড় আয়নার ভিতর থেকে 
মোটা-সোটা হ্যাট-কোট-পরা৷ একটা কুকুর, একটা লাল 
কাঠের ঘোড়ায় চড়ে, টগবগ করে বেরিয়ে আমার 
সামনে এসে রাশ টেনে তার ঘোড়া থামাল। তারপর 
মিলিটারি কায়দায় মস্ত এক সেলাম করে বললে; 
“আমার নাম বকমল, আমি ভোদড় মহারাজের প্রধান 
সেনাপতি । মহারাজের সৈম্যসামস্ত হাজির । তিনি 
আপনাকে খবর দিতে বললেন ।” 

এই বলে বকমল-সাহেব ঘোড়া ছুটিয়ে আবার আয়নার 
ভিতর দিয়ে কোথায় চলে গেল । 

আমি অন্ধকারে সিড়ি ভেঙে হবাপাতে-হাপাতে 
চৌতলার ছাতে গিয়ে দেখলুম, হাজার-হাজার ভোদড়, 
বড়-বড় কেঁদে! বেড়াল, নানারকমের খরগোশ আর 

কাঠবেড়ালীতে আমাদের ছাত একেবারে ভরে গেছে। 
সকলেরই সিপাইদের মতো সাজ, লাল রঙের ইজ্ের 
কোর্তা পরা, মাথায় নান! রকম রঙের পাগড়ী, কেউ 
ঢাল-তলোয়ার নিয়ে, কারও হাতে তীর-ধনমুক, আবার 
কেউ ব| লাঠিসোটা নিয়ে কাতারে-কাতারে চপ করে 
খাড়৷ দাড়িয়ে আছে । সেনাপতি বকমল-সাহেব তার 
ঘোড়ায় চড়ে ছাতময় ছুটোছুটি করে তার সৈনিকদের 
তদারক করে বেড়াচ্ছে | 

ভেদড়দাদ! আমায় দেখতে পেয়ে কাছে এসে 
বললে, “এ দেখ, তোমার ছোটবেলাকার টা, ঘোড়াকে 
আনিয়ে সাজিয়ে-গুজিয়ে রেখেছি | ভুমি তো হাটতে 
পারবে না, ওর পিঠে চড়ে গেলে তোমার কোনে কষ্ট 
হবে না।” 

এতকাল জানতুম, আমার সেই ছেলেবেলাকার টাটু 
ঘোড়া কোন কালে মরে ভূত হয়ে গেছে, কিন্তু আজ 
তাকে হঠাৎ ছাতের মাঝখানে দেখতে পেয়ে খুশি 
হয়ে কাছে গিয়ে তার পিঠে হাত বুলুতে লাগলুম | 
এক মাথ। পাঁকা চুল নিয়ে বুডে। বয়েসে ওর পিঠে চড়তে 
রঃ 

কেমন লঙজ্ভা-লজ্ভা করতে লাগল। মাথা নিচু করে চুপ 
করে দাড়িয়ে সেকালের কথ! ভাবতে লাগলম । 

ভোদড়দা আমার মনের ভাব বুঝে আমার কাছে 
এসে বললে, “কি ভায়া, বুড়ো বয়েসে খোলা ঘোড়ায় 
চড়তে লজ্ডা হচ্ছে? আচ্ছা ফাড়াও, আমি সব ঠিক 
করে দিচ্ছি 1” 

এই বলে বুড়ো তার মখমলের কোটের পকেট থেকে 
একটা চমণ্কার সোনার ডিবে বার করলে, তারপর 
তার ভিতর থেকে ডুমুরের মতো কি একটা ফল 
নিয়ে আমার হাতে দিয়ে বললে, “এই নাও একটা 
বিজলে-বউল, বেশ করে চিবিয়ে খেয়ে ফেল, তারপর 
দেখ! যাবে কি হয়।” 

বিজলে-বউল যেমনি মুখে দেওয়া, আর অমনি দেখতে" 
দেখতে আমি পাঁচ বছরের ছেলে হয়ে পডলুম ! 

ভৌঁদড়দাদ1! পকেট থেকে একটা আয়ন! বার করে 
আমার সামনে ধরলে । তাতে দেখলুম, আমার সমস্ত 
পাকা চুল কুচকুচে কালো হয়ে গেছে । মাথার টাকট। যে 
কোথায় পালিয়েছে তার ঠিক নেই! আমার কামিজটা 


৯৬. 


মেমেদের ঘাঘরার মতো আমার পায়ের তলায় লুটিয়ে 
পড়েছে, আর তার আস্তিন দুটো পাখির ডানার 
মতো আমার কাধের দুদিকে হাওয়ায় উড়ছে। পায়ের 
তালতলার চটি জোড়! এত বড় হয়ে গেছে যে, 
তাতে করে অনায়াসে গঙ্গা পার হতে পারি । আমি 
এই আশ্চর্য ব্যাপার দেখে হতবুদ্ধি হয়ে আকাশের 
দিকে তাকিয়ে রইলম | 

ভো দড়দাদ। আমার হাত ধরে বললে, “আর, আকাশের 
দিকে তাকিয়ে ভাবলে কি হবে এখন চল, আমার 
বাড়িতে, তোমার কাপড় বদলে আনিগে। আমার কাপড় 
তোমাঁর গায়ে এখন ঠিক হবে ।” 

ভে দড়দাদার সঙ্গে ভাঙা পিল্পের ভিতর দিয়ে 
অনেকথানি নেমে গিয়ে তার বাড়ি দেখে অবাক হয়ে 
গেলুম। এ রকম আগে কখনো দেখিনি । ঘোর নীল 
রঙের চকচকে চীন! মাটির সাত মহলা! বাড়ি__চাঁরদিকে 
মস্ত বাগান, তাতে নানা রকম রঙিন কাগজের গাছে 
কত রকমের শোলার ফুল যে ফুটেছে তার ঠিকানা নেই। 
খিড়কির পুকুরে এক পাল চীনেমাটির রাজহাঁস সাতার 

কেটে খেলে বেড়াচ্ছিল। আর রাক্তবাড়ির ফটকে খাড়া 
পাহার! দিচ্ছিল-_টিনের বন্দুক ঘাড়ে রঙ-কর! কাঠের 
সেপাইর! । আমাদের দেখে একজন সেপাই ছুটে বাঁড়ির 
সদর দরজ। খুলে দিয়ে সেলাম করে সরে দাড়াল। 

ভেদড়দাদা আমায় একটা আয়না-মোড়। ঘরে নিয়ে 
গিয়ে আলমারি থেকে ভালো-ভালে। পোশাক বার করে 
আমায় সাজিয়ে দিলে। কোমরে একট। চকচকে তলো'- 
যার গুজে দিয়ে বললে, “এইবার চল, গিন্ির কাছে 
বিদায় নিয়ে আসিগে 1” 

একট! খুব সাঙ্জানো ঘরে গিয়ে দেখলুম ভো1দড় 
গিন্নি সোনার পালঙ্কে উবুড় হয়ে পড়ে কাদছেন আর 
ভার ছুই মেয়ে উমনো আর ঝুমনো ভার শিয়রে 
বসে পাখা করছে। 

আমি ভে দড়গিন্নির কাছে গিয়ে বললুম, “বৌঠাকরুণ, 
তোমার কোনে। ভয় নেই । চেয়ে দেখ, আমরা সেজে-গুজে 
রাক্ষসের সঙ্গে লড়াই করতে যাচ্ছি--নিশ্চয় রাক্ষস 
ধর। পড়বে, এখন তুমি হাসি মুখে আমাদের বিদায় দিলে 
আমরা নিশ্চিন্ত মনে যাত্রা করতে পারি” 


ভেদড়গিন্লি আমার কথায় মাথায় কাপড় দিয়ে উঠে 
বসে বললেন, “একটু মিষ্টিমুখ করে যেতে হবে, কত কাল 
পরে আমাদের বাড়িতে পায়ের ধুলো দিয়েছ, একটু 
কিছু মুখে না-দিয়ে গেলে লোকে কি বলবে ? মহারাজ, 
তুমিও একটু কিছু মুখে দিয়ে যাও ।” 

ভেখদড়দ। গিম্ির কাছে বসে বললে, “এখন তো! 
খাওয়া-দাওয়া করবার সময় নয়, তা ছাড় তুমি বোধহয় 
জানো না যে আমি রাজসভায় প্রতিজ্ঞ! করেছি রাক্ষসকে 
বধ না-করে জলম্পর্শ করব না।” 

গিনি তখন তাঁর সোনার বাটা থেকে কতকগুলো 
তবকমোড়! পান বার করে আমাদের হাতে দিয়ে বললেন, 
“তবে এখন এস, কিন্তু ন্চিয় ফিরে এলে একদিন 
ধুমধাম করে এখানে এসে খাওয়া-দাওয়। করতে হবে, 
মনে থাকে যেন ।? 

আমরা পান চিবুতে-চিবুতে রাক্তবাড়ির চণ্তীমগ্ডপে 
গিয়ে প্রকাণ্ড এক অজগর সাপের খোলকে প্রণাম করে 
দুখানা আলপন! দেওয়া পিঁড়িতে দ্াড়ালুম__রাজ- 
পুরোহিত ই'ছুরমহাশয় সবুজ চেলীর জোড় পরে, সোনার 

থালায় ধান দূর্বা শিয়ে খুব ঘটা কবে আমাদের 
আশীবাদ করে, হাত জোড় করে আমাদের সামনে তার 
ল্যাক্ত নাড়তে লাগলেন । চাপকান-চোগা-পরা দেওয়ানী 
নেংটি-বাহাছুর ব্যস্ত-সমস্ত হয়ে আমাদের হাতে গোটা 
ঢুই করে আক্কবরি বাদাম গুজে দিয়ে ফিসফিস 
করে বলে দিলেন, “পুরোহিত মহাশয়ের প্রণামী |” 
আমবা সেই পচা বাদাম দিয়ে পবোহিত মহাশয়কে 
প্রণাম কবে উঠে ঠাড়াতেই কোথা থেকে বেক্তি-আচাধি 
ছুটে এসে এক ্গোড়! মরা ব্যাঙ আমাদের পায়ের কাছে 
ফেলে দিয়ে বললে, “মরা ব্যাঙ যাত্রা কালে বড়ই শুভ 
লক্ষণ, অশুএব মহারাজ্তরা একটিবার এইদিকে দুগ্ঠি- 
পাত ককন? পথে কোনো অমঙ্গল হবে না।” আচাম 
পেলেন বামচন্দরের আমলের এক টুকরে। পনীর | 


ছাতে এসে এইবার ঘোড়ায় উঠলুম। ভে দড়দাদ। 
কিংখাবের সাক্ত পরানো এক শাদা রামঞ্ছাগলে চড়ে 
রাজচ্ছত্র মাথায় দিয়ে, ঝমধম করে মামার পাশে এসে 
ভেৌ-ভে1 করে ভেপপু বাজিয়ে দিলে । 


৩১ 


সেনাপতি সাহেব তার ঘোড়। ছুটিয়ে ছাতের মাঝ- 
খানে গিয়ে একট! মস্ত পাঁচরঙা নিশেন নেড়ে চিশুকার 
করে হুকুম দিলে, “মার্চ |” অমনি চারদিক থেকে 
কাসর-ঘণ্টা বাজতে লাগল । মেয়ের! শাখ বাজিয়ে হুলু- 
ধ্বনি করলে, আগে-আগে কাঠ-বেড়ালীর দল ঢাক- 
ঢোল বাজিয়ে চলল, তারপর খরগোশের দল তীর-ধনুক 
নিয়ে চলল, তার পিছনে লাঠি-সৌোট। নিয়ে এক 
দল কুনে৷ বেড়াল মার্চ করে চলে গেল । সব শেষে 
আমরা | ভোাদড় সৈম্যসামন্ত নিয়ে বাঁজন।র তালে- 
তালে “আগড়ম বাগড়ম খোড়াড়ম সাজে ঢাল মুদং 
বাঁঝর বাডে” এই জাঁতীয়-সঙ্গীতটি গাইতে-গাইতে কত 
রাস্তা, ঘাট, মাঠ পার হয়ে এসে একেবারে সেই 
কমলাপুলির ইস্টিশানে এসে পড়লুম । 

স্টেশনমাস্টার টিয়ে-সাহেব, গার্ড টুন্টুনি-সাহেব আর 
টিকিট-বাবুইর| সকলেই টেবিলের উপর পা! তুলে দিয়ে 
দিবা আরামে নাক ডাকিয়ে ঘুমিয়ে ছিল | আমর 
কাউকে কিছু না-বলে কুইক্‌ মার্চ করে গ্ল্যাটফরমে এসে 
ঢোকামাত্র ট্রেন ছেড়ে দিল। 

বুদ্ধিমন্ত গন্তীরমুখে ভে দড়দাদার কাছে এসে বললে, 
“মহারাজ, অগ্ভ আমাদের ট্রেন মিস হইয়াছে ।” 

এই নিদারুণ সংবাদে আমর! সকলে মাথায় হাত দিয়ে 
প্লাটফরমে বসে পড়লুম । 

কুনো-বেডালের দল “বাব। গো, মা গো, কি হল গো” 
করে কান্না জুড়ে দিলে, সেনাপতি-সাহেব বাতিবাস্ 
হয়ে চারদিকে ছুটোছুটি করতে লাগল । 

এক দল চীনে-সাহেব প্র্যাটফরমের নিচে ঠক-ঢাক 
করে কি মেরামত করছিল ৷ বুদ্ধিমন্ত তাদের কাছে 
গিয়ে অনেকক্ষণ ধরে কি বকাবকি করলে তার একট। 
কথাও আমর! বুঝতে পারলুম না, তারপর দেওয়ানজীকে 
ডাকিয়ে তাদের সকলের হাতে এক মুঠো করে 
মোহর গুজে দিতে তখন চানে-সাহেবেরা ছুটে গিয়ে 
কারখানা-ঘর থেকে কশকগ্ভলো লোহার চাকা গড়িয়ে 
এনে গ্লযাটফরমের দুদিকে দড়াদড়ি বেঁধে বড়বড় পেরেক 
ঠকে, স্ক্রু কষে দিয়ে বললে, “সব ঠিক হে। গিয়া | যাও 
অব ঘন্টি মারো 1” 

বুদ্ধিমন্ত ছুটে গিয়ে ইন্টিশানের লোহার ঘণ্টা ঢং-টং 

করে বাজিয়ে একটা সবুজ রঙের নিশান নাড়তে লাগল । 

কমলাপুলির গ্র্যাটফরম এতক্ষণ মড়ার মতো লম্বা হয়ে 
পড়ে ছিল, ঘণ্টার আওয়াজ পেয়ে ধড়ফড় করে জেগে উঠে 
গড়গড় করে ইস্টিশান থেকে বেরিয়ে পড়ে ভয়ানক রকম 
তর্জন-গর্জন করে যুগ-যুগান্তর ছুটে চলল । আমর যে 
যার বিছানা! পেতে তাকিয়! ঠেস দিয়ে চারদিক 
দেখতে লাগলুম । দুদিকে কত ফুলের বাগান, কত 
ধানের আর পাটের খেত, পাহাড-পৰত-কত কি 
দেখতে-দেখতে চলেছি । 

স্থয্যিমামা ঠিক সেই সময় দিনের খাট্ুনির পর এক ধাপ 
এক ধাপ করে মেঘের সিড়ি দিয়ে নেমে বাড়ি যাচ্ছিলেন । 
আমাদের প্রাটফরমের ভীষণ-গর্জন তার কানে গেল, 
নিচের দিকে চেয়ে মনে করলেন, বুঝি একটা অক্ঞগর 
সাপ তাকে গিলতে আসছে। ভয়ে তার মুখ শুকিয়ে 
গেল--তাড়াতাড়ি একটা পাহাড়ের আড়ালে গিয়ে 
একখান কালো মেঘ্বের কম্বল মুড়ি দিয়ে ফস করে 
বাতি নিবিয়ে শুয়ে পড়লেন। চারদিকে অমনি অন্ধকার 


ঘনিয়ে এল । 

সেই ঘুরঘুটি অন্ধকারে আমরা প্র্যাটফরমে চড়ে 
সাত সমুদ্র তেরে নদী পার হয়ে একটা নিবিড় 
শালবনের ভিতর দিয়ে তীরবেগে ছুটে চলেছি । প্র্যাট- 
ফরমের যাওয়ার শেষ নেই--কোথায় যে যাচ্ছি, 
তার কোনো ঠিক-ঠিকানা নেই। 

এমন সময় হল কি, দৈবাতে একট। প্রকাণ্ড 
বেগুন গাছের সঙ্গে ধাক্কা লেগে কমলাপুলির গ্ল্যাটফ্রম 
চরমার হয়ে গেল! আমাদের সৈম্যসামন্ত কে কোথায় যে 
ছিটকে পড়ল, আজ অবর্ধি তার খোজ কেউ দিতে 
পারলে না। 

ভ'দডদাদা, আমি আর বুদ্ধিমশ্থ,। আদম যুগের 
প্রকাণ্ড এক মহা-বটগাছের তলায় ছিটকে পড়েছিলুম। 
তাড়াতাড়ি গায়ের ধুলে। ঝেড়ে উঠে দেখলুম, বটতলার 
আদ্দিকালের বদ্দিবুড়ো মস্ত একট! উইমাটির টিপির উপর 
বসে কগ্টিপাথরের খলে ওষুধ মাঁডছে--তার চারদিকে 
সাজানো রয়েছে ছোট।-বড় নানা রকম রঙের ফকোশিশি, 
কতরকমের ফলফুল আর একরাশ শুকনে।-পাতা | বট 


গাছের ঝোরা থেকে ঝুলছিল মেল! সোনা-রূুপোর নিক্তি 1? 

আমরা বগ্ভিবুড়োকে প্রণাম করে জিগগেস করলুমঃ 
“মশাই, দ্র-মুখো রাক্ষস কোন বনে থাকে, বলে দিতে 
পারেন ?” 

বস্ঠিবুড়ো! বললে, “রাক্ষস এই বনেই তো থাকে, কিন্কু 
আাক্ত কদিন তার হাকডাক বড় একটা শুনতে পাই না। 
তোমরা! আমার নাতনী জোটেবুড়ির কাছে গেলে রাক্ষসের 
সব থবর জানতে পারবে |” 

আমরা জিগগেস করল্ম, “ক্তোটেবুড়িমার বাড়ি 
কোথায় ?” 

বুড়ো বললে, “সে যে কখন কোথায় থাকে তার 
কিছুই ঠিক নেই | তোমরা পুবমুখো সোক্ঞা চলে যাও-- 
এখান থেকে অনেক দূরে সমুদ্রের ধারে মস্ত একট! 
নীল পাহাড় আছে, সেই পাহাড়ের চুড়োর উপরে একটা 
পান্নার গাছে মানিকের ফুল ফুটে আছে দেখতে পাবে। 
ঠিক সেই গাছতলায় জোটেবুড়ির বাড়ির সোনার দরজা 
আছে ।' 

বছ্িবুড়ো এই বলে তার ঝোলার ভিতর থেকে মন্ত 
একট! সোনার চাবি বার করে আমার হাতে দিয়ে 

বললে, “এই নাও সেই দরজ্গার চাবি, ভালে! করে রেখে 
দাও। সেদিন বুড়ি কি জানি কার জন্যে আমার কাছে 
ওষুধ নিতে এসে চাবিট। এখানে ফেলে গেছে। আর এই 
নাও এক মোড়ক শঙ্কাহরণ বটিক, পাঁচটা পাকা 
হরাতকী, ছুটে! ডুমুরের ফুল, আর আধ সের স্বাতী 
নক্ষত্রের জল দিয়ে এই খলে বেশ করে মেড়ে সকলে 
মিলে খেয়ে ফেল। এই বনে অনেক রাক্ষস বাস 
করে, তার। আর তোমাদের গায়ে হাত দিতে সাহস 
করবে না ।? 

আমর। কোনে রকমে সেই ভয়ানক তেতে। ওষুধ থেয়ে 
পুবমুখো চলতে লাগলুম | 

বনের ঝোপ-ঝাপের আড়াল থেকে বিকট আকার 
রাক্ষসেরা উকিঝুকি মেরে চিশুকার করতে লাগল, 
“হাউ-মাউ-থাউ, মানুসের গন্ধ পাঁউ” কিন্ু তারা আর 
আমাদের গায়ে হাত দিতে সাহস করলে না। 


নিবিড় বন পার হয়ে একটা ভেপান্তর মাঠ ভেঙে 
চলাত-চলতে এক পাগলা-রাজার বাগানের সামনে এসে 

দেখলুম, সিংহীর মাম! ভোম্বলদাস গণ্ড) দশ বাঘ মেরে 
রাস্তার ধারে হাড় চিবুচ্ছে--আমাদের দেখতে পেয়ে 
হালুম-হালুম করে বললে, “এক কাহন সোন! না দিলে 
এদিক দিয়ে যেতে পারবে না ।” 

আমরা পকেটে হাত দিয়ে দেখলম, আমাদের একট। 
কানাকড়িও নেই-- কমলাপুজিতে পকেট-কাটারা পকেট 
কেটে নিয়েছে । 

এক পাল রাজগাস বুক ফুলিয়ে ঘাড় নেড়ে-নেডে সেই 
দিক দিয়ে কোথায় মাচ্ছিল, তাদের কাছে গিয়ে বললুম, 
“এক কাহন সোন। ধার দিতে পার ?” 

তার! পাযাক-প্যাক করে বললে, “আমাদের এখন 
বিরক্ত কর না, আমর। পরীক্ষা! দিতে যাচিন্ছ |” 

দুরে কলা বনে বীর হনুমান চক্ষু মুদে কার ধ্যান কর- 
ছিলেন। ভার কাছে এক কাহন সোন। চাইতে বললেন, 
“আমি টাকাকড়ির বড় একট। ধার ধারিনে । তোমর। 
হাতি-খুড়োর কাছে যাও, তার অনেক সোনা-দান। জম। 
আছে ।' 


হাতি-খুড়ে। সবে পুকুরে চান করে একট। বটগাছের 

তলায় বসে গায়ে পাউডার মাথছিলেন। তার কাছে 
গিয়ে চাইতে এক কাহন সোনাদানা বার করে তিনি 
আমাদের দিতে যাচ্ছিলেন, এমন সময় কোথা থেকে ভে |- 
ভে করে মোটরকারের ভে পুর আওয়াঙ্ত শোনা গেল । 

আমরা পিছন ফিরে তাকিয়ে দেখি, একটা! টকটকে 
লাল রঙের মোটর হেড-লাইট ছেলে ভয়ানক রকম 
ধুলো উড়িয়ে আমাদের দিকে গেড়ে আসছে। 

হাঁতি-খুড়ে! ভয়ে দরথর করে কাপতে কাপতে আবার 
পুকুরে পড়ে শ্ুড় দিয়ে চারদিকে জল ছিট্ুতে আরম্ত 
করলেন ! আমর! শাড়াঠাড়ি রাস্তার নালার ভিতর 
লাফিয়ে পড়লম । 

মোটরখান। সো! করে আমাদের সামনে দিয়ে বেরিয়ে 
গেল । ঠারপর বনবন্‌ করে আম-বাগানের চারদিকে 
ঘুরে, পাগলা-রাঙ্ঞার বাড়ির ফটকের আধখান! উড়িয়ে 
দিয়ে, একে-বেকে আমাদের সামনে এসে দাড়াল। 
কমলাপুলির স্টেশনমাস্টার টিয়ে-সাহেব, গা টুনট্নি- 
স/হেব আর দ্ুক্তন পাহারা পয়াল। একে-একে উপন্টপ 
করে নেমে আমাকে ঘেরাও করে দাড়াল । 

টিয়ে-সাহেব আমার কাছে এসে হঠাৎ আমার ঘাড় 
ধরে হুকুম দিলে, “এই ছু ছেলেটাকে থানায় নিয়ে 
যাও ।” 

একজন ভু ড়িদার ওস্তাদ পাহারাওয়াল৷ এগিয়ে এসে 
মামার পেটে রুলের গুতো মেরে ফস করে আমার 
হাতে হাতকড়ি লাগিয়ে দিলে । 

আমি সাহেবকে বললুম, “সাহেব, আমায় শুধু-শুধু 
থানায় নিয়ে যাচ্ছ কেন, আমি তো কিছুই করিনি ।” 

টিয়ে-সাহেব ভয়ানক রেগে লালমোহনের রূপ ধারণ 
করলে । চিতকার করে বললে, “ফের মিণ্য। কথা । 
কাল রান্তিরে কমলাপুলির প্ল্যাটফরম চুরি করে এনে 
এ বেগুনবনে চুরমার করে ভাঙালে কে ? তোমার 
নামলেখা একখানা রুমাল ইটের গাদা থেকে পাওয়া 
গেল কা করে %” 

টিয়ে-সাহেবের সামনে এসে বুদ্ধিমন্ত বলতে লাগল, 
“এই দোদগু প্রতাপশালী দিখ্বিজয়ী ভে [দড়-মহারাজের 
কুমার-বাহাছুরকে চুটুপালু বনের যুগানন রাক্ষস হরণ 
করিয়৷ পলায়ন করিয়াছে, তদ্দর্শনে সৈম্য-সামন্ত লইয়। 

রাক্ষসের সহিত সংগ্রাম করিতে গমন করিতেছিল্লাম, 
কিন্তু পথিমধ্যে” 

ভে দড়দাদা এক ধমক দিয়ে বুদ্ধিমন্তকে থামিয়ে 
দিয়ে বললে, “ক্ষান্ত হও বুদ্ধিমন্ত, সামাম্থ একটা 
টিয়েপাথিকে অত সাধু ভাষায় কৈফিয়ত দেবার কিছু 
দরকার দেখছিনে। ওকে ধরে হাতির পায়ের তলায় 
ফেলে দাওগে, ওর প্ল্যাটফরমের দাম চুকিয়ে দেবে 1” 

ভে 1দড়দাদার ধাড়াবার কায়দা, আর তার গলায় 
গজমোতি-হারের বাহার দেখে টিয়ে একেবারে ঠাণ্ড। 
সবুজ হয়ে তাড়াতাড়ি আমার হাতের হাতকড়ি খুলে 
দিয়ে ভোদড়দাদাকে সেলাম করে বললে, “মহারাজ- 
বাহাদুর, আমাকে মাপ কর, আমি না-বুঝে তোমাদের 
অপমান করেহি। কিছুদিন আগে আমারও একটি ছেলে 
হারিয়েছে, পুলিসে খবর দিয়েহিলুম, কিন্তু তার! কিছু 
করতে পারেনি ।” 

ভোদড়দাদা বললে, “সাহেব, চল তুমি আমাদের 
জোটেবুড়িমার বাড়ি, সেখানে গেলে তোমার ছেলের 
সঠিক খবর পাওয়া যাবে।” 

টিয়ে-দাহেব তার গার্ড আর পাহারাওয়ালাদের কমলা- 
পুলিতে ফিরে যেতে হুকুম দিয়ে বললে, “তা হলে 
চলুন, মহারাজ, আমার মোটরেই যাওয়া যাক, এখানে 
আর দেরি করে কি হবে ?” 

টিয়ে-সাহেবের কাছে গিয়ে বুদ্ধিমন্ত বললে, “সাহেব, 
তুমি তো বললে চলুন, কিন্তু যাই কি করে? দেখছ 
না; ওদিকে কে আমাদের পথ আগলে দীড়িয়ে আছে % 

সিংহীর মামাকে দেখে টিয়ে-সাহেব তাড়াতাড়ি পকেট 
থেকে চকচকে পিস্তল বার করে দুমদাম আওয়াজ 
বার করতে লাগল । কিন্তু মামা সব বন্দুকের গুলি 
হজম করে, চার চক্ষু রক্তবর্ণ করে, সাহেবের দিকে 
আস্তে-আস্তে এগিয়ে আসছে দেখে বুদ্ধিমন্ত ছুটে-ছুটে 
সাহেবের কাছে গিয়ে বললে, “সাহেব, এতক্ষণে বুঝতে 
পারলুম, দু-মুখো! রাক্ষস মায়াবলে সিংহীর মামার রূপ 
ধারণ করে আমাদের পথ আটকেছে। বদ্দিবুড়োর 
ওষুধের গুণে আমাদের গায়ে হাত দিতে পারছে না, 
কিন্তু তোমায় এখুনি কড়মড় করে চিবিয়ে খেয়ে ফেলবে। 
এই নাও সেই ওষুধ, খানিকটা আমার কাছে" ছিল, 

শিগগির খেয়ে ফেল।” তারপর বুদ্ধিমন্ত করলে কি রাস্তা! 
থেকে এক-মুঠো ধুলো-মাটি কুড়িয়ে নিয়ে মন্তর পড়ে 
যেমন মামার গাঁয়ে ছিটিয়ে দিলে, আর রাক্ষুসে মায়া 
অমনি টুটে গেল, কোথা থেকে একটা ঘুরণী-হাওয়া এসে 
সিংহীর মাম! ভোম্বলদাসকে ঘোরাতে-ঘোরাতে আকাশের 
কোনদিকে যে নিয়ে গেল তার ঠিক নেই। 

আমর। তখন মোটরে চড়ে সমুদ্রের ধার দিয়ে 
যেতে-ষেতে নীল পাহাড়ের চুড়োর উপর সেই পান্নার 
গাছতলায় এসে পড়লুম। 

মোটর থেকে নেমে সকলে মিলে পান্নার গাছতলায় 
সোনার দরজা খু জতে লাগলুম। কিন্তু সেখানে দরজার 
কোনো চিহ্নমাত্র দেখতে পেলুম না । খালি দেখলুম দুটো 
তালপাতার সেপাই গাছের ঠিক নিচে চড়িয়ে বন্বম্‌ 
করে তালপাতার রঙ-কর। ঢাল-তলোয়ার ঘোরাচ্ছে। 
এত জোরে তলোয়ার ঘোরাচ্ছিল যে, আমর! কেউ 
তাদের কাছে যেতে সাহস করলুম ন1, মনে কেমন 
ভয় হতে লাগল। 

টিয়ে-সাহেব মস্ত একটা পাথর কুড়িয়ে নিয়ে তাদের 

€৫ 


ছুঁড়ে মারলে, কিন্তু পাথরটা তালপাতার সেপাইয়ের 
ঢালে ঠিকরে এসে সাহেবেরই কপালে লাগল, বেচারার 
কপাল ফুলে ঢোল হয়ে উঠল। 

টিয়ে-সাছেব ভয়ানক রেগে গিয়ে বললে, “আমার 
কাছে খানিকটা বারুদ আছে। তোমরা সকলে যদি 
অনুমতি দাও, তাহলে বারুদ দিয়ে এই তালপাতার 
সেপাইদের এখান থেকে উড়িয়ে দিতে পারি! কত 
বড়-বড় পাহাড় উড়িয়ে দিয়েছি, আর সামান্য ছুটো 
তালপাতার সেপাই উড়িয়ে দিতে পারব ন। £” 

এমন সময় একট! ল্যাজ-ফুলে! শেয়াল ঢোল বাজিয়ে 
নাঁচতে-নাচতে আমাদের কাছে এসে বললে, “তোমরা 
এখানে াড়িয়ে-ধাড়িয়ে ভাবছ কি ?” 

টিয়ে-সাহেব বুক ফুলিয়ে বললে, “ভাবছি, তাল- 
পাতার সেপাই দুটোকে বারুদ দিয়ে এখান থেকে 
উড়িয়ে দেব।” 

শেয়াল হো-হে। করে হেসে উঠে বললে, “তোমাদের 
সাধ্য কি যে ওদের এখান থেকে নড়াতে পার ! ওরা 
কতকাল ধরে ঠিক এ জায়গায় দাড়িয়ে ঢাল-তরোয়াল 

ঘোরাচ্ছে, তার ঠিক নেই! আমার ঠাকুরমার কাছে 
শুনেছিলুম, অনেকদিন আগে এ বনের রাক্ষসরা 
ওদের সঙ্গে যুদ্ধ করতে এসেছিল, কিন্তু কেউ ওদের 
কাছে ঘেধতে পারেনি । তাঁর কাছে শুনেছি, ময় নামে 
এক দানব এই '্তালপাতার সেপাই দুটোকে তৈরি 
করে এইখানে দাড় করিয়ে রেখে গেছেন ।” 

শেয়ালের কথা শুনে আমরা গালে হাত দিয়ে একটা 
পাথরের উপর বসে ভাবতে লাগলাম, কি করা যায়। 

ভোদড়দাদ! যুখ শুকিয়ে কাদো-কাদে। সুরে বললে, 
“এত কষ্ট করে, সৈশ্যসামন্ত সব হারিয়ে, এত দুরে 
এসে শেষে কি শুধু হাতে বাড়ি ফিরতে হবে? 
তোমাদের যাদের ইচ্ছে হয়, ফিরে যাও, আমি এ 
সমুদ্রের ধারে তৃষানলে প্রাণত্যাগ করব স্থির করলপুম।” 
তারপর বুদ্ধিমন্তর কাছে গিয়ে তার হাত ধরে বললে, 
“বুক্ধিমন্ত, তোমার প্রভুর এই শেষ কাজটার বন্দোবস্ত 
করে দিলে স্থে মরতে পারি |” 

তারপর আমার কাছে এসে ভে দড়দাদা বললে, 
“ভায়া, আমি মরবার পর আমার মাথায় যে দুটো 

সাপের মাথার মণি দেখছ; ও দুটো! উমনো আর 
ঝুমনোকে দিও, আর এই গজমোতির হারছড়াটা গিম্নিকে 
দিয়ে বোলো” এইটুকু বলে ভোৌদড়দাদা আর কথা 
বলতে পারল না, মুখে রুমাল দিয়ে চুপ করে বসে রইল । 

আমি বুদ্ধিমন্তর কাছে গিয়ে বললুম, “এস, সকলে 
মিলে এক সঙ্গে তুষানলে প্রাণত্যাগ করা যাক । বাড়ি 
ফিরে আবার বড়-বড় পণ্ডিতমশাইদের হাতে পড়ার 
চেয়ে প্রাণত্যাগ কর! ঢের ভালো মনে করছি” 

বুদ্ধিমনস্ত আমার কথা শুন্গে বললে, “আমি তো ভাই 
মরেই আছি; আমার বাঁচা-মর! দুই-ই সমান । কোনদিন 
শেয়াল ভায়াদের হাতে পড়ে প্রাণটা যাবে, তার চেয়ে 
বন্ধুদের সঙ্গে এক সঙ্গে প্রাণত্যাগ করা খুবই ভালো 
মনে করি। টিয়ে-সাহেব তুমি কি করবে %” 

সাহেব বুক ফুলিয়ে বললে, “আমি মরতে ভয় করিনে। 
কিন্ত পুড়ে মরতে পাঁরব না, কারণ সেটা আমাদের 
ধর্ম নয়। আমার এই পিস্তলের গুলি খেয়ে আমি মরতে 
রাজী আছি।” 

এই কথা বলে সাহেব বৃদ্ধিমন্তর হাতে পিস্তলটা 

দিয়ে একটু দূরে গিয়ে একট! পাথরে ঠেস দিয়ে দাড়াল, 
তারপর পকেট থেকে একটা লালরঙের রুমাল বার 
করে নিজের দুই চোখ বেশ করে বেঁধে চিগকার 
করে বললে, “আমি গ্রস্ত! তাক করে ঠিক আমার 
বুকে মারে! ।” 

শেয়াল-ভায়া আমাদের সকলের রকম-সকম দেখে 
হেসে গড়াগড়ি দিয়ে বললে, “আচ্ছা, তোমরা প্রাণত্যাগ 
করবার জন্য হঠাৎ এত ব্যস্ত হয়ে উঠলে কেন 
বুঝতে পারছিনে । আগে আমি কি বলি শোনো, তারপর 
যা ইচ্ছা হয় তাই কর।” 

এই বলে শেয়াল আমাদের সামনে একটা পাথরের 
উপর বসে বলতে লাগল, “আমাকে প্রায় রোজ রাকিরে 
এই জায়গাটা দিয়ে আনাঁগোন৷ করতে হয়। সেদিন 
রান্তিরে আমার বাড়ি ফিরতে একটু দেরি হয়ে গিয়েছিল, 
তথন রাত প্রায় চার প্রহর হবে। এই জায়গাটায় 
আসবামাত্র সেদিন আমার গা কেমন ছমছম করে উঠল। 
এরকম ছমছমে ভাব আগে আমার কখনো হয়নি। 
মনে করলুম, সকালে নাপিত-ভায়! আমায় কামাতে- 

কামাতে আমার নাক কেটে দিয়েছিল, তাই বুঝি 
এমন গ] ছমছম করছে। এমন সময় হঠাৎ দেখলুম, 
একটি পরমা স্থন্দরী মেয়ে সমস্ত পাহাড় আলে! করে 
এইদিকে আসছে । আমি তাড়াতাড়ি এ ঝোপের ভিতর 
লুকিয়ে দেখতে লাগলুম, এত রান্তিরে সে এখানে 
এসে কি করে। মেয়েটি একটি শাঁদ| বেড়াল কোলে 
করে তালপাতার সেপাইদের সামনে এসে দীড়াল, 
তারপর বেড়ালের কানে-কানে কি বলে দিয়ে এই 
পান্নার গাছতলায় ছেড়ে দিলে বেড়ালট! দুধের মতো 
শাদা, খালি তার কপালে ছিল একটি লাল দাগ। 
তোমরা যদি আমার কাটা নাক জোড়া দিতে পার, 
তাহলে আমি বলে দেব, বেড়াল তালপাতার সেপাইদের 
কি করে সরালে ।” 

ভোদড়দাদ! রুমাল মুখে দিয়ে সব শুনছিল, তড়াক 
করে লাফিয়ে উঠে পকেট থেকে এক শিশি বিশল্য- 
করণীর আরক বার করে শিয়ালের নাকে লাগিকে 
দিলে, অমনি তার নাক বেমালুম জোড়া লেগে গেল। 


শেয়াল তখন ছু-হাত তুলে নাচতেস্নাচতে ব্ললে, 
৬২ 





“তোমাদের মধ্যে যার কপালে রাজটিকা৷ আছে, সে 
যদি পান্নার গাছে উঠে দুটো মানিক-ফুল পেড়ে এনে 
সেপাই ছুটোর গায়ে ফেলে দেয়) তাহলে ওর! এখুনি 
এখান থেকে সরে যাবে ।” 

এই বলে শেয়াল ঢোল বাজিয়ে নাচতে-নাচতে 
নাপিত-ভায়ার বাড়ির দিকে চালে গেল। 


বুদ্ধিমম্তর কপালে একটি লাল দাগ দেখতে পেয়ে 
আমি জিগগেস করলুম। “তোমার কপালে ওটা কিসের 
দাগ হে ?” 

বুদ্ধিমন্ত বললে, “অনেক কাল আগে আমি কুস্থমবর্তী 
নগরীর অধিপতি ছিলুম । আমার চার মহ্ষী ছিল। 
জগদীশ্বর আমাকে নানা জনপদের অধীশ্পর করে অসংখ্য 
প্রজাগণের হিতাহিত-চিন্তার ভার দিয়েছিলেন ।” 

আমি বুদ্ধিমন্তর কাছে একটু সরে এসে বসে বললুম, 
“তারপর ?” 

বুদ্ধিমন্ত বলতে লাগল। “তারপর একদিন কি 
কুক্ষণে আমার মাথায় এক খেয়াল উদয় হল, আমার 


৫(৪৯) ৬৫ 


প্রধান মন্ত্রীকে ডেকে বললুম, “মন্ত্রী, আমি সাহ্নেশ' 
বাদশ! হারুন-অল-রসিদের মতো ছল্সবেশে আজ রাত্তিরে 
আমার নগরীতে কোথায় কি হচ্ছে দেখতে ইচ্ছ৷ করি । 
তুমি, সেনাপতি আর নগরপাল ছল্পবেশে আমার সঙ্গে 
থাকবে । আমি রান্তিরে আহারাদি করে আমার প্রমোদ- 
কাননে তোমাদের জন্য অপেক্ষ! করব, সেইখানে আমার 
সঙ্গে দেখা কোরো । এখন যাও তার সব বন্দোবস্ত 
করগে- দেখে।) এ কথ! কেউ যেন না-জানতে পারে 1” 

আমি বুদ্ধিমন্তর কাছে আরও একটু সরে বসে 
বললুম, “তারপর কি হল ?” 

ভোদড়দাদা বিরক্ত হয়ে বললে, “ভায়া, এখন 
তারপরের আর সময় হবে না, আকাশের দিকে তাকিয়ে 
দেখ, প্রায় অন্ধকার হয়ে এল, বাড়ি ফিরে একদিন 
তোমায় খরগোশের কাহিনী শুনিয়ে দেব। এখন শেয়াল 
যা বলে গেল, এটা সত্যি কি মিথ্যে, একবার দেখ। 
দরকার ।” 

টিয়ে-সাহেব খুব গম্ভীর হয়ে একটু মুচকে হেসে 


বললে, “মানিকের ফুল বাজারে বেচলে 'অনেক দাম 
১১ 


পাওয়া ঘাবে, কিন্তু তালপাতার সেপাইদের গায়ে ছু ইয়ে 
দিলে ওরা ষে এখাশ থেকে নড়বে, একথা আমার 
বিশ্বীস হয় না ।” 

সাহেবের কথায় বুদ্ধিমন্ত ভয়ানক বিরক্ত হয়ে বলতে 
লাগল, “ভূমি এই বিংশ শতাব্দীর শুকপক্ষী হয়ে 
এমন কথা কি করে যে বললে, বুঝতে পারলুম না। 
আমাদের বাপ পিতামহরা কি কখনে। বিশ্বাস করে 
ছিলেন যে, মানুষ জটায়ুপক্ষীর মতো! আকাশে উড়তে 
পাঁরবে- সামান্য একটা কাচের ভিতর দিয়ে মাছিকে 
হাতির মতো বড় করে তার হাজার-হাজার চোখ 
দেখতে পাবে- আর সেই একই কীচে চন্দ্র সূর্বকে 
ঘরের কাছে এনে তার ভিতরে কি আছে দেখে কেতাবে 
লিখে রাখবে--আজকাল ঘরে বসে সকলেই তো 
আকাশে কান পেতে দেশ-বিদেশের বড়বড় গায়িয়ে 
বাজিয়েদের গান শুনচে" সেদিন এক মহাপুরুষের 
বাড়ি। গিয়ে দেখলুম, তাঁর বাখ্বানের গাছপালারা ভূষো 
মাখানো কাচে তাঙ্ের জীবনচরিত লিখছে! অতএব 
কিসৈ কি হয়, তা'কি কেউ বলতে পারে %” 

এই বলে বুদ্ধিমন্ত তরতর করে পান্নার গাছে উঠে 
পড়ল, ছুটো মানিকের ফুল পেড়ে এনে যেই তালপাতার 
সেপাইদের গায়ে ফেলে দিলে, অমনি তারা এদিক- 
ওদিকে সরে গেল, আর সেই সোনার দরজা আমাদের 
সামনে বেরিয়ে পড়ল । 

বদ্দিবুড়োর সোনার চাবি দিয়ে দরজা খুলে দেখলুম, 
প্রকাণ্ড একট! লাল পাথরের কুয়ে! আর তার ভিতরে 
শাদ] পাথরের সিঁড়ি ঘুরতে-ঘুরতে নেমে গেছে। 

আমরা সেই সিঁড়ি দিয়ে নামতে আরম্ত করলুম। 
এক ধাপ নামতেই উপরের সোনার দরজ| দড়াম করে 
আপনি বন্ধ হয়ে গেল। সিঁড়িতে কোনো রকম আলো 
ছিল না, কিন্তু কোথা থেকে যে একটা ঝাপসা! আলো 
আসছিল বুঝতে পারলুম না। ঘথুরতে-ঘুরতে অনেক 
দুর মাটির নিচে নেমে আবার উপরে উঠতে লাগলুম। 
এই রকম ওঠা-নামা করতে-করতে প্রকাণ্ড এক 
আকাশের মতো! নীল ঘরে এসে মনে হল যেন আকাশের 
কোথায় এক জায়গায় এসে পড়েছি। সেই ঘরে জানলা 
দরজা বা কোনো রকম আসবাবপত্র নেই, থালি ঘরের 

ঠিক মাঝখানে প্রকাণ্ড পান্নার বেদীর উপরে চমতকার 
একটি ছোট মানিকের সিংহাসন, আর তার পাশে 
একটি পাখির ঁড়। 

আমর! বেদীর সিঁড়ির নিচের ধাপে বসে আছি, এমন 
সময় আমার কোলে টপ করে কি একটা পড়ল-_ 
সেটা হাতে নিয়ে দেখলুম, একটি সোনার কৌটো। কিন্ক 
কি করে ষে সেটা খুলতে হয়, বুঝতে পারলুম না। 
সকলেই সেটা খুলতে চেষ্টা করলে, কিন্ত কিছুতেই 
খুলতে পারলে না। এমন সময় হঠাশড চোখে পড়ল, 
সিংহাসনের তলায় একটি শাদা বেড়াল গুড়িশুড়ি 
মেরে ঘুমোচ্ছে। ভে দড়দাদা তার কাছে গিয়ে অনেক 
ঠেলাঠেলি করে তাকে জাগিয়ে জিগগেস করলে, “ঘর 
থেকে কি করে বেরুব, তার সন্ধান বলে দে।” 

বেড়াল হাই তুলে “কু দাও, ফুঁ দাও” করতে-করতে 
আবার ঘুমিয়ে পড়ল। 

আমর! ঘরের চারদিকে ফু দিয়ে বেড়াতে লাগলুম। 
ফু' দিতে-দিতে আমাদের চোয়াল ধরে গেল্স, তবুও ঘর 
থেকে বেরোবার কোনে! পথ খুঁজে পাওয়া গেল ন!। 

টিয়ে-সাহেব ভয়ানক বিরক্ত হয়ে পকেট থেকে 
পিস্তল বার করে বেড়ালের কানের কাছে ফাঁক 
আওয়াজ করতে লাগল । তখন বেড়াল ধড়মড়িয়ে উঠে 
বললে, “তোমর1 আমার কাচা ঘুম ভাঁঙালে কেন ? আমি 
রাক্ষসের দুটো জিভ থেয়ে বেশ আরামে ঘুমুচ্ছিলুম |” 

ভেদড়দাদা ভয়ানক চটে গিয়ে বললে, “তুই যে 
একটু আগে বললি, ঘরে ফুঁ দিতে-_সেই অবধি ফুঁ 
দিয়েশ্দিয়ে আমাদের দম বেরিয়ে যাবার যোগাড় হয়েছে। 
কিন্তু কই, কিছুই তো৷ হল না!” 

বেড়াল এক গাল হাসি হেসে বললে, “ঘরের চারদিকে 
ফু' দিয়ে বেড়াতে তোমাদের কে বললে ? এ সিঁড়ির 
ধাপে বসে সোনার কৌটোঁয় একবার ফুঁ দিয়ে দেখ দেখি 
কি হয়।” এই বলে বেড়াল কোন দিকে চলে গেল। 

আমি সিঁড়ির ধাপে বসে যেমন কৌটোতে ফু দিয়েছি, 
অমনি তার ডাল! আপনি খুলে 'গেল, আর তার ভিতর 
থেকে একটি ছোট নীল-রঙের পাখি ফড়-ফড় করে 
উড়ে সেই সোনার দাড়ে গিয়ে বসে শিশ দিতে লাগল। 
তার একটু পরে জোটেবুড়িমা কি জানি কোথা থেকে 

এসে সিংহাসনে বসলেন। বুড়িমার আজকের সাজ 
দেখে আমরা অবাক হয়ে গেলুম। 

তার পরনে একখানি যুইফুলের শাড়ি, তাতে চন্দ্র 
মল্লিকার পাড় বসানো । গলায় শিউলীফুলের সাত-লহর। 
মাথায় নবদুর্বাদলের চমণ্ডকার একটি মুকুট, তাতে 
ফৌঁটা-ফৌট! শিশির পড়ে হীরের মতো চিকচিক করছে। 
তার দুই কানে সদাপসোহাগিণী ফুলের কানবালা--আর 
কপালে জ্বলজ্বল করছিল সন্ধ্যাতারার একটি টিপ। 

এই সাজে জোটেবুড়িমা সিংহাসনে বসতেই সমস্ত 
ঘর একটা নতুন রকমের আলোয় ভরে গেল। 

আমর তাঁকে প্রণাম করে পায়ের ধুলো নিয়ে জোড় 
হাতে তার সামনে দাড়ালুম | 

বুড়িমা! আমাদের আশীর্বাদ করে বলতে লাগলেন, 
“মহারাজ; তোমার ছেলে নিচুয়। ভালো আছে। সে সাত- 
দিন সাতরাত দু-মুখে! রাক্ষসের সঙ্গে লড়াই করে রাক্ষসকে 
বধ করে তার দুটো জিভ কেটে নিয়ে আমার বেড়ালকে 
থাইয়েছে। তার সাহস দেখে খুশি হয়ে তাকে চুটুপাগু 
বনের রাজ করে দিয়েছি, এখন সে সোনার সিংহাসনে 


শট 


বসে রাজচ্ছত্র মাথায় দিয়ে স্ুথে রাজস্ব করছে। 
টিয়ে-সাহেব, তোমার ছেলেও খুব সাহস দেখিয়েছে-_ 
সে বরাবর নিচুয়ার পাশে দীড়িয়ে যুদ্ধ করেছিল, আমি 
তাকে নিচুয়া'মহারাজের মন্ত্রী করে দিয়েছি। এখন 
তোমরা আহারাদি করে আজ রাত্তিরে আমার এখানে 
থাক। কাল সকালে আমার পক্ষীরাজ ঘোড়ায় চড়িয়ে 
তোমাদের টুটুপালু বনে নিচুয়া-মহারাজের কাছে নিয়ে 
গিয়ে রেখে আসব।” 

এই বলে বুড়িমা অন্তর্ধান হলেন। 

আমরা আহারাদি করে সেই নীল পাখির গান শুনতে- 
শুনতে ঘুমিয়ে পড়লুম । 


এমন সময় কে বলে উঠল, “ভ্জুর, চা ঠিক হয়েছে” 

চমকে উঠে তাকিয়ে দেখি, দোতলার বারান্দায় একটা 
চেয়ারে বসে আছি। সামনের টেবিলে সকালের চায়ের 
সরঞ্জাম গুছিয়ে রেখে ফকির এক পাশে দাড়িয়ে। আর 
পাড়ার বুড়ো পূর্ণবাবু হু কে। হাতে আমার ষামনে এফটা 
চেয়ারে বসে খবরের কাগজ কোলে করে ঢুলছেন ॥ 

